El Grup LGTBI del PSIB-PSOE demana la dimissió de la representant espanyola al Tribunal Europeu dels Drets Humans per les seves declaracions homòfobes\nfebr. 01 El Grup LGTBI del PSIB-PSOE demana la dimissió de la representant espanyola al Tribunal Europeu dels Drets Humans per les seves declaracions homòfobes\nEl Grup LGTBI del PSIB-PSOE lamenta que una persona amb prejudicis homòfobs hagi estat elegida la representant espanyola al Tribunal Europeu dels Drets Humans, format per 47 membres.\nEl coordinador del grup, Francisco Benito, considera una elecció lamentable per part de l'Assemblea Parlamentària del Consell d'Europa a una persona que ha fet unes declaracions homòfobes vinculant l'homosexualitat i la transsexualitat amb el desenvolupament de distintes patologies. De fet, crida l'atenció el nomenament de María Elósegui, "quan existien dues altres opcions amb alts coneixements jurídics i preparació pel càrrec, però s'ha optat per una candidata que poc favor sembla que pot fer per la igualtat i que a més a més ha falsejat el seu currículum."\nBenito lamenta que la jutgessa encara no s'hagi retractat de les seves paraules, per la qual cosa els socialistes demanen que el seu nomenament sigui revocat, la qual cosa s'està demanant també des del Grup Socialista al Parlament Europeu.\nEls socialistes rebutgen que aquesta jutgessa que ha recomanat teràpies psicològiques i psiquiàtriques a les persones transsexuals pugui participar com a ponent d'una llei de transsexualitat, convidada pel Partit Popular i consideren que la igualtat de gènere i la lluita contra la discriminació han de ser eixos fonamentals de les institucions comunitàries, entre ells el Consell d'Europa, per la qual cosa la representant espanyola al Tribunal Europeu de Drets Humans no pot ser una persona que hagi expressat manifestacions homòfobes i contra la comunitat LGTBI.\nFinalment, des del Grup LGTBI es lamenta que la discriminació per raons de sexe, identitat de gènere i d'orientació de sexual estigui tan estesa i en aquest sentit, posen com a exemple de lluita contra això a la Llei LGTBI aprovada al Parlament de les Illes Balears aquesta legislatura.


Usuari:Félix Lope de Vega - Viquilletra\nUsuari:Félix Lope de Vega\nFélix Lope de Vega és un usuari de Viquilletra que durant el curs 2015-16 utilitza un grup d'estudiants del centre Escola del Treball (amb el professorat: Edtppoy) i que està format per: Anna Manalo Hernandez, Sohaib Shabbir, Meritxel de Xammar Almansa, Luis Enrique Vedia Añez\nGrup Félix Lope de Vega Félix Lope de Vega y Carpio. Un autèntic il·luminat per del segle d’or espanyol.\nVa ser un dels més importants poetes i dramaturgs del Segle d'Or espanyol i, per l'extensió de la seva obra, un dels més prolífics autors de la literatura universal. Se li atribueix uns 3000 sonets, tres novel·les, quatre novel·les curtes, nou epopeies, tres poemes didàctics, i diversos centenars de comèdies (1800 segons Juan Pérez de Montalbán). Amic de Francisco de Quevedo i de Juan Ruiz d'Alarcón, enemistat amb Luis de Góngora i en llarga rivalitat amb Cervantes. La seva vida va ser tan extrema com la seva obra. Va ser pare de la també dramaturga sor Marcela de Sant Feliu.\nFélix Lope de Vega Carpio néixer a Madrid el 1562. Va estudiar en el col·legi dels jesuïtes d'aquesta ciutat i a la Universitat d'Alcalá, encara que no va arribar a graduar-se. Jove fogós i inquiet que va escapar de casa poc després de morir el seu pare i després es va embarcar en aventures militars com l'expedició del Marquès de Santa Creu a la illa Terceira de les Açores i en l'Armada Invencible. Va mantenir, i no només en la joventut, relacions amoroses més o menys afortunades. Als vint anys era ja conegut com a poeta i comediògraf, i la seva fama va anar creixent, imparable, fins convertir-se en el conegut com Fènix dels enginys i (per Miguel de Cervantes) Monstre de la Naturalesa. Grans elogis que van provocar que Lope tingués considerables enemistats entre altres escriptors de la seva època. En 1614, quan les seves obres superaven el centenar, vidu i molt afectat per la mort del petit Carlos Félix - el fill de la seva segona esposa, Joana Guardo -, va decidir ordenar-se sacerdot. Però això no li va impedir reprendre al poc els seus primers passos amorosos ni caure rendit, finalment, davant els encants d'una altra dona, Marta de Nevares, amb la qual va viure molts anys de pau. En 1632, Marta va morir. Lope de Vega es va submergir en la solitud i la tristesa més profunda.\nLope de Vega, el Fènix dels enginys, un dels pocs homes que han tingut el privilegi de gaudir plenament i des de molt jove, gust de la fama i la glòria, va morir el 27 d'agost de 1635. Dos-cents autors li van escriure després de seva mort, elogis que van ser publicats a Madrid i Venècia.\nDes de la seva mort, Félix Lope de Vega s'ha convertit en un personatge molt reconegut en en el món de la literatura universal. Persones de diferents parts del món, de diferents edats i cultures s'han sentit atrets, fascinats i inspirats per les seves obres. I com a mostra de la diversitat dels seus lectors, no cal mes que mirar la varietat cultural que existeix en aquest grup. Som tres joves molt diferents, amb diferents idees i aspiracions de futur, que alguna vegada ens hem sentit identificats pels sentiments que emanen les obres de Lope de Vega.\n- Anna Angelica Manalo Hernández: Em dic Anna Angelica Manalo Hernández i tinc 17 anys, visc a Espanya, concretament a Barcelona i estudio batxillera social a l’Escola del Treball. En el futur voldria estudiar un curs de màrqueting a l’ universitat i després fer un curs apart sobre el disseny de moda. Puc parlar 4 llengües que són català, castellà, anglès i tagàlog (Filipines) i apart lo mínim de francès. Però no sóc molt bona en la gramàtica.\n- Sohaib Shabbir: Vaig néixer a Barcelona l'any 1998. La meva família fa més de quaranta anys que porta vivint a Espanya i jo pertanyo a la tercera generació. Actualment estic estudiant segon de batxillerat a l'Escola del Treball i m'agradaria estudiar dret més Administració i Direcció d' Empreses a la Universitat de Barcelona.\n- Luis Enrique Vedia Añez: Soc Luis Enrique Vedia. Vaig néixer a Santa Cruz, Bolívia i fa 10 anys que visc a Barcelona. M’agrada molt llegir, la guitarra i el piano. Actualment estic estudiant segon de Batxillerat en l’Escola Industrial de Barcelona. Els meus plans de futur son, acabar batxillerat, si pot ser amb bona nota, estudiar la carrera de dret a l’Universitat de Barcelona i arribar a ser un bon jutge.\n- Meritxell de Xammar: Vaig neixer a Barcelona al 98. Estudio segon de batxillerat social a l'Escola del Treball o Industrial es el mateix i el que vull per el dia dema de moment es aprobar batxillerat.\n- Hem escollit a Félix Lope de Vega com l’autor representant del nostre grup, perquè admirem molt la seva capacitat de escriure obres on es reflecteix amb tanta força la veracitat dels sentiments humans. Una de les obres que més ens agrada d’aquest autor es el poema “Mira Zaide, que te aviso” i respectivament “Di Zaida ¿De que me avisas?”.\nEl primer poema correspon a una carta enviada per Zaida a Zaide, en el que ella manifesta molt dolguda i ofesa, la seva voluntat de que Zaide la deixi en pau. Que ja no vol saber res mes d’ell. El segon poema correspon a la resposta de Zaide a Zaida. Aquest poema mostra clarament la dualitat entre amor i rancor que sent Zaide per la seva estimada.\nRealitzada pel grup Félix Lope de Vega del centre Escola del Treball\nL'activitat consisteix en fer una carta de Miquel Gilabert per el Joan Mayol. ____ Més...\nObtingut de «https://www.viquilletra.cat/index.php?title=Usuari:Félix_Lope_de_Vega&oldid=20637»\nDarrera modificació de la pàgina: 1 maig 2016 a les 18:36.


13 artistes per la llibertat d’expressió – Ràdio Terra\nLa cançó “Los borbones son unos ladrones” engega el camí cap a les jornades de la setmana de la llibertat que començarà aquest dimecres a l’antiga presó model de Barcelona, coincidint amb el 25è aniversari de la mort de Guillem Agulló, assassinat pel feixisme l’11 d’abril de 1993.\nAquest matí el rei espanyol Felip VI torna a Barcelona per presidir un acte a l’Auditori del Consell General del Poder Judicial. El rei no trepitjava Catalunya des del 25 de febrer, quan va venir a inaugurar el Mobile World Congress i el va rebre una gran mobilització prop del Palau de la música.\nMés de 200 persones van concentrar-se ahir al migdia al port de Palma en protesta a l’arribada del creuer més gran del més, el Syumphony of the Seas, que també va passar per Barcelona dissabte.\nLa preinscripció escolar no inclourà la casella del castellà al formulari d’aplicació pels centres escolars.\nL’OMS va commemorar aquest dissabte el dia mundial de la salut, una celebració que a Catalunya ha estat marcada pel recent recurs del Tribunal Constitucional a la Llei catalana d’universalitat.


Sufoquen, en ple carrer, l'incendi d'un cotxe en la Zona Nord - El Nostre Ciutat\nSufoquen, en ple carrer, l’incendi d’un cotxe en la Zona Nord\nEls propis ciutadans han apagat el foc amb extintors\n9 gener 2021 20:48\nCaptura de pantalla del vídeo on es veu l’incendi.\nAl voltant de les 15’15 hores de hui s’ha incendiat un vehicle, concretament un Seat Ibiza, segons la informació facilitada pels bombers del parc de Cocentaina, en la Zona Nord, al carrer Sant Joan Bosco.\nL’origen de les flames es desconeix i han sigut els propis ciutadans, que es trobaven als voltants, els que han extingit el foc amb extintors d’establiments pròxims.\nAls pocs minuts de declarar-se l’incendi, i després de donar l’avís, han acudit al lloc dels fets una dotació de la Policia Local i també dels bombers, els qui expliquen que en arribar simplement s’han cerciorat que les flames estaven apagades i la situació sota control.\nEl regidor de Seguretat de l’Ajuntament d’Alcoi, Raül Llopis, explica que no s’han hagut de lamentar danys majors i que, afortunadament, el succés no ha anat més i en tot just minuts ha estat controlat.\nTots els fets s’han gravat i en el vídeo que circula es veu com l’incendi ha generat una columna de fum negra, que s’ha dissipat gràcies als extintors utilitzats per les persones que eren a prop.


Una gentada anà a cercar el pi a Ternelles\n11 maig 2021 16:15\nEl menjar que reparteix l'Ajuntament, ahir, no va tocar voreres, fins i tot les tomàtigues s'acabaren\nEren la una del migdia, i de les 4.000 arengades que havia comprat l'Ajuntament ja en quedaven ben poques. De pa, si un era una mica espavilat, encara en podia aplegar qualque llesca. Però de tomàtiques, ni pensar-ne. Tampoc no quedava sal, ni oli. I, encara, faltaven dues hores per començar a davallar el Pi.\nEl menjar no va tocar voreres. I és que, ahir, una gentada va anar a cercar el Pi de Sant Antoni a la finca de Ternelles. «Molta gent de fora hi ha, basta dir que n'hi ha molta que no sap on anava, fins i tot, n'hi ha que porten sabates amb talons», comentà una dona a l'altra. Després passà a explicar que havia portat uns amics de l'Argentina fins a Ternelles perquè veiessin baixar el Pi de Pollença i, deia, que estaven espantats. «No ho poden entendre, que aquí l'Ajuntament doni menjar per a tothom que ve».\nAlguns vi negre, altres ja pegaven al mesclat i a les herbes dolces o a la cassalla.\nAixí que s'acostaven les dues de la tarda, els xeremiers començaren a encalentir els motors. A peu de Pi, sonaren les primeres xeremies i els joves començaren a desplegar les cordes. I en estampida, la multitud va anar abandonant la finca de Ternelles. Més endavant, les mares amb els infants dins els cotxes, s'afanyaven per deixar enrere la riuada de gent que omplia l'estret camí de Ternelles. També n'hi havia que les presses els empaitaven, frissaven però no per baixar si no per ser els primers a encamellar-se damunt el Pi, en el tros de soca que descansa damunt el carro sense braços.


El museu reivindica l’artista oculta rere la imatge de musa del pintor empordanès.\nEl Museu Nacional d’Art de Catalunya (MNAC) inaugura divendres una exposició dedicada a Gala Dalí i el seu alè creatiu, amb i sense l’omnipresent figura de Salvador Dalí. Sota el títol ‘Gala Salvador Dalí. Una habitació pròpia a Púbol’, la mostra reuneix més de 300 documents, dibuixos, fotografies i pintures relacionats amb Gala. El conjunt pretén eixamplar el clixé de musa de Dalí que pesa sobre ella, i la situa com una creadora amb una gran personalitat, col·laboradora més que model del pintor, i amb una trajectòria vital que li atorga un lloc propi en les avantguardes del segle XX . L’exposició és fruit de la col·laboració entre el MNAC i la Fundació Gala-Salvador Dalí i ha estat comissariada per la catedràtica d’Història de l’Art Estrella de Diego.\nL’exposició dedicada a Gala Dalí al MNAC aplega 315 pintures, dibuixos, fotografies i documents relacionats amb la seva figura, incloses les fulles manuscrites del seu projecte autobiogràfic, i s’exposa per primera vegada un conjunt de cartes, postals i llibres, a més de vestits i objectes del tocador personal de Gala.\nÉs un recull exhaustiu (procedent majoritàriament de la Fundació Gala-Salvador Dalí, i d’altres divuit museus europeus i americans) que acredita la creadora d’origen rus com un personatge a considerar en les avantguardes del segle XX.\nLa mostra descobreix una Gala que, rere la imatge de musa de Dalí, construeix el seu propi camí com a artista: escriu, realitza objectes surrealistes i decideix com vol presentar-se i representar-se. Això, a més de ser un puntal en el desenvolupament artístic de Dalí, amb qui conforma un tercer personatge que el mateix pintor acredita amb una doble signatura: Salvador Gala Dalí. “Gala era una ‘performer’”, destaca la comissària Estrella de Diego, convençuda que la dona de Dalí tenia un gran “control” sobre la seva pròpia imatge i que, més que una musa, era una “col·laboradora” necessària del pintor en les creacions que la retrataven.\n“En realitat van fer un treball a dos”, insisteix. Des d’aquest punt de vista, Dalí i Gla haurien estat uns avançats al seu temps en matèria d’autoria compartida i treball artístic col·laboratiu, apunta la comissària.\nEl Castell Gala-Dalí, sempre citat com la casa que Dalí va habilitar per a Gala, és també una mostra de l’aportació creativa de Gala més enllà del seu marit, diu De Diego. “És el darrer gran objecte surrealista fet a dos”, senyala. I és també, afegeix, una “amplificació” del seu “sancta sancatorum que representa la seva habitació de Portlligat, on ella va crear un espai per a ella mateixa”, al seu gust i manera.\nDe Diego es va començar a interessar per Gala fa més de 20 anys, en visitar per primera vegada el Castell Gala-Dalí de Púbol. “Gala sempre ha tingut la imatge d’ambiciosa, de mala persona, etc. Però si ho era tant, com és que el 1929 decideix deixar la seva fama a París per anar a viure amb un pintor que aleshores no coneixia ningú en una casa de pescadors?”, es demana la comissària per contradir els tòpics que pesen sobre aquesta controvertida figura del món de l’art del segle XX.\nL’exposició al MNAC té, és clar, l’interès afegit de poder admirar diversos olis i dibuixos de Salvador Dalí, amb una selecció d'aquells en què apareix la figura o la representació de Gala. I més enllà del pintor empordanès, s’hi exposen també obres d’altes artistes que van gravitar a l’univers surrealista, especialment a l’entorn de Gala, com ara Max Ernst, Picasso, Man Ray i Cecil Beaton o Brassaï.


Protecció Civil de Paiporta realitza 522 serveis en suport sanitari i arriba a les 2.500 hores de dedicació - El Meridiano de L'Horta\nPer a l’alcaldessa de Paiporta, Isabel Martín, «és un orgull comptar amb un equip de voluntàries i voluntaris de Protecció Civil que han estat en primera línia des del minut u de la crisi. Han realitzat i realitzen una tasca imprescindible i cal destacar que, a més, ho fan de manera voluntària». Per això, ha conclòs Martín, «tot el poble de Paiporta els està molt agraït».\n«Protecció Civil no ha baixat pràcticament el ritme de la seua activitat al llarg de totes aquestes setmanes, encara que sí que és cert que el tipus d’actuacions i labors que realitzen han anat variant amb l’evolució del desconfinament i la major flexibilització de les eixides de la població», ha explicat el regidor d’Interior, Vicent Císcar. El regidor s’ha mostrat «molt satisfet per la gran implicació de tots els membres del cos» i ha celebrat l’augment de la plantilla.\nTambé han gestionat el trasllat de les tablets i ordinadors que alguns centres educatius de la localitat han fet arribar als domicilis de l’alumnat amb menys recursos o s’han ocupat del repartiment dels exercicis i materials d’algun dels tallers d’Envelliment Actiu. «Podem sentir-nos molt orgullosos del servei de Protecció Civil amb el qual comptem a Paiporta i de tots els seus membres. Hem d’agrair-los especialment en aquests temps tan complicats que sempre puguem comptar amb la seua ajuda, sense importar horaris o requeriments», ha conclòs l’edil.\nTags: Paiporta Protección Civil


Enviar aquesta notícia per e-mail Imprimir aquesta notícia ciutat 17. 09. 2014 Compartir a Twitter Compartir a Facebook\nCada setmana acull a uns 500 joves\nEl Consell del Districte II va fer un balanç positiu dels sis primers mesos de funcionament de l'equipament Antic Cinema Romero. L'equipament acull cada setmana a uns 500 joves del barri que realitzen diverses activitats. El consell també va presentar el pressupost municipal del 2015 i les dades d'inici del curs.\nL'Antic Cinema Romero és tot un èxit. Així ho consideren tant les entitats que gestionen l'equipament com la regidoria del Districte II. "Cada dia passen uns 300 joves per l'equipament. Durant la setmana són uns 500 joves. Ells mateixos organitzen activitats com xerrades o espectacles de màgia", explica Lidia González, subdirectora d'Itaca, entitat que dinamitza els programes per a joves.\nLídia González afegeix que el fet d'obrir els caps de setmana ha estat tot un encert. "Obrim de 10 a 22 hores. Els joves saben que tenen un espai on trobar-se, una alternativa a l'oci. Els pares saben que és un espai segur que compta amb un dinamitzadors que proposen activitats", diu.\nEl regidor del Districte II, Jesús Husillos, considera que l'èxit del Cinema Romero demostra que era absolutament necessari posar-lo en marxa. "Collblanc i la Torrassa són uns barris d'una alta densitat de població. El 21% dels 70.000 joves de la ciutat viuen en aquests barris. Necessiten espais com aquest".\nHusillos considera que cal plantejar més alternatives per al joves al barri i també optimitzar l'espai del Cinema Romero per ampliar l'oferta.\nEn el Consell del Districte II es van exposar també les principals línies del pressupost municipal del 2015, informació sobre el nou curs escolar i el projecte de recollida d'aliments de la Setmana Solidària.\nSanti Vila anuncia que la Generalitat pagarà la meitat de l'Antic Cine Romero\nEl Cinema Romero, en marxa


Article al Diari d'Andorra sobre el projecte al Carroi\nEnviat per: admin - 03 / jul / 2014\nEls ecologistes exigiran estudis d’impacte\nambiental del projecte al Carroi\nApapma demanarà que els informes siguin vinculants i fets seguint els estàndards europeus\nC. Audí - Andorra la Vella - 02/07/2014\nL’associació ha reclamat al comú que inclogui una clàusula al plec de bases segons la qual, si el giny no funciona i s’ha de tancar, es retiri de la muntanya.\nL’associació ecologista Apapma té clares dues demandes referents al projecte del telefèric del pic del Carroi, que tot just ara comença a desencallar-se. El col·lectiu, que no s’oposa a priori a la iniciativa, exigirà a les administracions concernides que abans de desenvolupar el giny i els equipaments que es projectin al Carroi hi hagi un estudi d’impacte ambiental “que sigui vinculant” i que estigui redactat d’acord amb els estàndards europeus. “No ens valen els del Govern”, va ressaltar ahir el president de l’entitat, Carles Iriarte.\nLa segona exigència que posaran damunt la taula, i que es va traslladar ja fa mesos a la cònsol major d’Andorra la Vella, es fixa a molt llarg termini i se situa en un escenari probable: consideren “imprescindible” que s’inclogui al plec de bases per a la licitació del giny una clàusula que estableixi l’obligació de desmuntar la infraestructura i retornar el terreny al seu estat actual en cas que es determini que no funciona econòmicament i quedi sense activitat. “Perquè no volem que quedi a la muntanya un esquelet de ferro”, va advertir Iriarte.\nDes d’Apapma, en tot cas, asseguren que en un principi “no estem en contra de res però podem estar en contra de tot si no es compleixen uns mínims” i que les informacions que han rebut fins ara sobre el projecte no els fa pensar que ha de ser perjudicial per al medi ambient. L’empresa Doppelmayr, que fa anys ja va presentar públicament una proposta per aixecar i gestionar el giny al Carroi, es va reunir fa prop d’un any i mig amb Apapma per explicar-los la projecció i, segons Iriarte, “l’impacte que es preveu seria mínim”. Entre d’altres, no afectaria per exemple, la nidificació del gall de bosc.\nEntrevista a Carles Iriarte a Cadena Ser\nEnviat per: admin - 28 / maig / 2014\nEntrevista a Carles Iriarte a Cadena Ser.\nAigües residuals al Riu Valira.\nSeguiment de les obres a Santa Coloma, canalització del riu\nEnviat per: admin - 20 / maig / 2014\nDins el seguiment que realitzem a tos aquells projectes que creiem no adequats o millorables per l'interés comú, està el desplaçar-nos i inspeccionar-los in situ.\nEn aquestes fotos es pot apreciar el mur vertical en que es convertirà el marge del riu, que tambè podríem anonenar canal. Tambè apreciem, com passa massa sovint el guany de metres al mateix riu, estrenyent-lo i multiplicant el risc pels veïns.\nHem descobert amb sorpresa una tapa del col·lector d'aigües residuals oberta voluntariament i abocant totes les aigües residuals directament al riu. Hem alertat al cos de banders que esperem que aixequin acta.\nDesprés de parlar amb tècnics de govern ens hem assabentat que aquest abocament d'aigües residuals s'esta produint des de fa més de 2 anys, tant sols que l'abocament es feia més avall. Es tracta del desguàs d'un rec del Comú d'Andorra la Vella on algun o alguns veïns del poble han embrancat la seva sortida d'aigües residuals. El govern ho ha denunciat al Comú, qui és el responsable i està obligat a fer la separació d'aigües, ja que pel volum d'aigua neta no es pot connectar al col·lector. Presentarem denúncia per abocament d'aigües residuals al riu, haviam si aixi donem l'espenteta que falta per solucionar el problema.\nEs cert que ara farà deu anys es va començar a amagar la vergonya que eren els abocadors. Uns abocadors on anaven a parar cendres i escòries a mig cremar del forn de Cal Rosselló, on també els comuns hi llençaven tot el que recollien pels carrers; rentadores, televisors, matalassos, mobles, etc...(molts d'aquest eren cremats abans de soterrar-los). Uns abocadors amb plagues de rosegadors, insectes, que contaminaven el sòl, la fauna, la vegetació i les aigües superficials i aqüífers. Que desprenien olors, fums i gasos. I que tot i estar en situacions geològiques diferents van ser “tractats" d'una forma molt similar com afirma el ministre.\nLa seva regeneració s’hagués pogut fer millor, SI, la realitzada era la millor, NO.\nPerò a l’època el que es volia era fer-los desaparèixer de la vista ràpidament de cara a trobar nous emplaçaments per a nous abocadors aquest cop sí amb condicions. En un primer moment, i per boca del govern de torn, Andorra havia de continuar gestionant tots els seus residus, posteriorment es van arribar a acords amb els països veïns per a la seva exportació vist el rebuig dels comuns a acceptar-ne algun al seu territori.\nEls abocadors que cita el Ministre, mes d’altres que a l’època ja estaven “amagats”, com a mínim dos mes, segueixen allà sota, sota les capes de protecció per evitar que entri aigua i les muntanyes de porqueria continuïn reaccionant químicament, cremant-se, podrint-se, deixant anar gasos, etc... I amb un sistema de recollida dels lixiviats (el líquid que desprenen aquestes deixalles al produir-se tot aquestes reaccions), per evitar que es continuï contaminant el sòl, la fauna la flora i les aigües superficials i subterrànies.\nPerò recordeu que totes aquestes tones de restes orgàniques, ferros, plàstics, fustes, pneumàtics, etc... continuen estant, per sota, en contacte directe amb el sòl, i per tant és i serà feina de les generacions futures, governs i ciutadans, continuar controlant i gastant diners per controlar-los.\nMalauradament no per dissimular-los, revegetar-los, equipar-los, i oblidar-los aquest abocadors salvatges i fora de qualsevol llei o normativa mediambiental o de salut publica desapareixeran.\nGracies a Deu, que ara fa deu anys almenys els vam apedaçar.\nNotícies Diari Andorra. Canalització del Riu Valira\nEnviat per: admin - 15 / maig / 2014\nApapma es planteja dur a la Justícia les obres de canalització del Valira\nL’associació lamenta el silenci del Govern davant dels avisos de l’important dany ecològic i de la manca de seguretat per a la poblacióSLes mesures que s’avaluen inclouen el recurs administratiu i acudir al TC.


dimecres, 11 de desembre de 2013 07:41\nLa funció, que es farà dissabte, començarà a les 21.30 hores.\n“Cançó d’Amor i de Guerra” a l’Espai Maragall\nLa coral La Igualtat, amb la participació del grup de teatre, l’esbart Bruguers, i la polifònica de Blanes-Cor de la Vall presenten la versió renovada d’aquesta sarsuela\nAquest dissabte l‘Espai Maragall presenta la versió renovada del clàssic “Cançó d’Amor i de Guerra”. El muntatge, que lidera La Coral La Igualtat compta amb la col·laboració de La Igualtat Grup de Teatre, l’esbart Bruguers i l’orquestra polifònica de Blanes-Cor de la Vall.\n“Cançó d’Amor i de Guerra” ha esdevingut l’obra lírica catalana per excel·lència més popular de tots els temps. És una sarsuela escrita en dos actes, que es va estrenar el 16 d'abril de 1926, en plena dictadura de Primo de Rivera, en el Teatre Nou de Barcelona. Es va convertir en el primer gran èxit del compositor valencià Rafael Martínez Valls, amb text de Lluís Capdevila i Víctor Mora.\nVal a dir, que d’entrada, els autors pretenien titular-la “Els soldats de l'ideal”, però la censura va considerar que tant el títol com algunes escenes de l'obra no eren adequats. El “ideal” es referia a la Revolució Francesa i això no va agradar al governador civil, Milans del Bosch, per la qual cosa es va decidir canviar el títol a l'actual “Cançó d'amor i de guerra” i eliminar algunes escenes.\nLa funció, que es representarà aquest dissabte a l’Espai Maragall, començarà a les 21.30 hores. El preu de l’entrada és de 12€ i inclou el llibret de l’obra.\nDarrera actualització de dimarts, 10 de desembre de 2013 14:07


Blog de Mònica: CURS LITERATURA EBRENCA ACTUAL\nLa setmana del 20 al 22 de juliol, va tenir lloc a l’EMD de Jesús un curs de LITERATURA EBRENCA ACTUAL, d’una durada de 15 hores, dintre de la relació de cursos de la Universitat d’Estiu URV-UETE 2009.\nEl curs va estar dirigit per l’Emigdi Subirats, professor d’anglès i d’alemany, escriptor i crític literari; coordinat per la Montserrat Corretger, professora del Departament de Filologia Catalana URV, i ha comptat amb les ponents Dolors Queralt, mestra i regidora de cultura de l’EMD de Jesús, i la Mònica Subirats, professora d’idiomes i traductora. També va comptar amb la presència voluntària d’alguns dels autors ebrencs de més renom, l’obra dels quals també es va analitzar durant les ponències: Jesús M. Tibau i Vicent Pellicer.\nEls destinataris eren estudiants de Filologia i d’altres carreres d’Humanitats, universitaris en general, mestres, professors, escriptors i persones interessades en el món literari.\nEl curs va voler reconèixer l’important paper que estan jugant tot un seguit d’autors del territori que tenen una notable vàlua literària.\nEl programa ha abraçat diferents aspectes de la literatura de les Terres de l’Ebre. Dilluns va començar amb “La novel.la a les Terres de l’Ebre”, i una segona ponència sobre “Emili Rosales, novel.lista i editor”, per acabar amb una taula rodona, “La difusió de la literatura ebrenca”, amb la participació de l’Emigdi Subirats i la Montserrat Corretger, i la moderadora Dolors Queralt, que va animar les darreres hores de la primera jornada d’aquest cicle de conferències.\nEl dimarts va ser un dia amb varietat de temes; es va començar amb la “Narrativa curta i juvenil a les TTEE”, per continuar amb “Infraestructura literària al territori”, i va acabar amb “Lletres del Matarranya”.\nEl dimecres va ser el dia culminant del curs i es va fer les següents ponències: “La poesia a les TTEE”, “El Grup de Gèminis”, “Dos poetes: Albert roig i Joan Elies Adell”, i es va acabar amb “Port i Delta, fons d’inspiració literària”, amb un record especial als cinc bombers que van morir mentre lluitaven per apagar l’incendi al Port, al terme municipal d’Horta de Sant Joan, i per a la gent de la zona que estan patint una desgràcia mediambiental difícil d’oblidar.\nCom a conclusió de tot el curs, i sempre des de la meua opinió personal, ha estat d’un gran èxit, començant per l’elevat nombre d’assistents i continuant pel gran ventall de temes i autors sobre els quals s’ha parlat. Així mateix, s’ha d’agrair la participació dels assistents a les lectures de les obres exposades i l’ajut proporcionat quan es van donar alguns petits problemes tècnics.\nEl curs va ser bastant dinàmic, amb ponències que van ser quelcom més que un ponent parlant per a la resta del públic, i que van acompanyar-se de lectures de textos, de poemes musicats, d’opinions del públic assistent, per a fer uns actes que no semblessin ni massa llargs ni massa feixucs, i on el públic assistent pogués tenir l’oportunitat de participar-hi.\nA causa de l’interès que hem vist en la majoria de participants, esperem que aquest èxit i interès per la literatura ebrenca i els cursos d’estiu de la URV-UETE puguin continuar i augmentar els cursos següents. Creiem que a Jesús s’està sembrant una important llavor quant a la difusió de les nostres lletres. Ens complau moltíssim el fet que l’únic curs literari de la UETE-URV se celebri al poble de Jesús, mostra del dinamisme i motivació que es porta des del govern de l’EMD.\nfelicitats per l'èxit del curs\n29 de juliol de 2009 a les 18:18\ngràcies, Jesús. Ha sigut molt encoratjador veure com la gent sortia contenta. Esperem poder repetir-ho i millorar-ho (sempre se pot millorar) l'any que ve. Per cert, ja t'ha dit mon germà on els ha tocat? No t'ho dic per a que ell se pose en contacte amb tu. Au, gràcies pel teu comentari. Fins aviat.


Gegants Nous de l'Arboç | GegantCat\nAutor/a foto: Julià Suau Figueras\nMesures Chabran: 3,45 m i 60 kg - Llúcia: 3,20 m i 55 kg\nConstructor Xavier Jansana Font\nA principis de 1984 l'Ajuntament de l'Arboç va decidir construir unes rèpliques dels gegants vells a causa del mal estat de conservació que presentaven, el seu pes excessiu i la dificultat de trobar gent per portar-los. D'aquesta manera, es van fer uns gegants que fossin desmuntables per transportar-los, amb unes estructures internes menys voluminoses la qual cosa va permetre alleugerir 20 kg de pes de cada figura respecte dels vells. Com a curiositat, per emmotllar el cap de la geganta tan sols s'utilitzaren tres peces, mentre que per al del gegant se'n necessitaren 11 per la peculiar forma de la gorra frígia. Pel que fa al vestuari, fou confeccionat per les modistes arbocenques Montserrat Escarrà Rosell i M. Teresa Roquer Bundó. Aquesta parella és la que avui dia actua dins i fora de la població.\nL'any 2009 es va presentar el ball dels gegants de l'Arboç, coreografiat per l'arbocenc Ramon Vallverdú i amb música del reusenc Jaume Aguza. Amb aquest ball el 2016 la Colla de Gegants i Nans de l'Arboç va guanyar el primer premi de la primera edició del concurs de balls de gegants de Catalunya organitzat per l'Agrupació de Colles Geganteres de Catalunya.


Ferreras: «Pel desembre el rècord de descens estarà en 140 metres»\n18 maig 2021 13:39\nEl cubà, plusmarquista mundial, es troba a l'Illa efectuant proves d'immersió\nL'apneista cubà Pipín Ferreras es troba a la nostra Illa efectuant proves de descens mentre es prepara per batre el rècord mundial de descens submarí, que es troba establert allà on ell mateix el deixà: 137 metres. Ferreras assegurà ahir que per al mes de desembre vol haver aconseguit la seva vint-i-vuitena millor marca mundial i deixar-la en 140 metres.\nFerreras està acompanyat de la seva companya sentimental, Audrey Mestre, i ahir es va desplaçar amb ella des del port del Cocodril, a Alcúdia, fins a alta mar, algunes milles més enllà del cap de Formentor. Desenes de bussejadors l'acompanyaven i controlaren les seves evolucions durant els 98 metres que s'endinsà dins l'aigua.\nEl descens i retorn varen durar no més de dos minuts. Pipín, ben agafat al seu sled, una barra metàl·lica que es fica dins la mar a una velocitat de vertigen, només feia una prova. «He baixat fins a 98 metres. Allà ja hi havia el fons». Aquest exercici, que a primera vista sembla tan fàcil, és en realitat una vertadera proesa, ja que el submarinista baixa a pulmó i se sotmet a pressions de més de 10 atmosferes. A més, les seves polsacions baixen fins a les vint per minut, així que no ho intenteu.


Regina Druskininkai Lituània - Ofertes d'hotels amb els MILLORS DESCOMPTES EN LÍNIA\nT. Kosciuskos 3, Druskininkai, Druskininkai, Lituània, 66116 - Veure al mapa\nAl visitar Druskininkai, vosté es sentirà com a casa a Regina, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Regina és compromet a que la seva estada sigui el més còmoda possible. L'hotel ofereix Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, aparcacotxes per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, balcó/terrassa, telèfon, ventilador a cada habitació. L'hotel ofereix meravelloses instal.lacions d'oci com sala de jocs que faran de la vostra estada una experiència inoblidable. Si buscau un allotjament còmode i adequat a Druskininkai, faci de Regina la vostra llar.\nTots els tipus de viatgers (663) Parelles (318) Viatgers en solitari (49) Famílies amb infants petits (168) Famílies amb infants grans (48) Grups (80)


Estrènyer el vincle entre camp i ciutat | Barcelona Cultura\nDates, horaris i reserves de les activitats, a l'agenda de la Capital Mundial de l'Alimentació Sostenible.\nBarcelona, Capital Mundial de l’Alimentació Sostenible 2021, acull enguany un munt de propostes sobre aquest tema per a tots els públics.\nCada cop som més conscients que conceptes com alimentació i salut van del bracet. Aquesta relació és estreta quan ens referim a la salut humana, però l’impacte d’una societat creixent i globalitzada requereix posar l’accent també en la salut planetària. Barcelona és reconeguda internacionalment com un territori amb un discurs alimentari propi i una xarxa agroecològica molt compromesa. Amb aquest precedent, Barcelona esdevé Capital Mundial de l’Alimentació Sostenible 2021, per la qual cosa, aquest any la ciutat comptarà amb activitats, iniciatives i projectes on l’alimentació sostenible serà la protagonista.\nEn un context d’emergència climàtica, Barcelona tindrà com a objectiu promoure el comerç i l’agricultura de proximitat, generar estratègies de lluita contra el canvi global i impulsar dietes més saludables, respectuoses i accessibles a tota la ciutadania. És per això que al llarg de l’any la ciutat acollirà un munt d’iniciatives relacionades amb l'alimentació sostenible i, de fet, aquest àmbit tindrà un caràcter transversal i serà abordat en diversos esdeveniments públics. Un exemple d'això és la Biennal Ciutat i Ciència, que se celebrarà del 8 al 13 de juny i que comptarà amb una secció d'activitats sobre aquest tema.\nEn l'any de Capital Mundial de l'Alimentació Sostenible es desenvoluparan més de noranta projectes i iniciatives, tant a la ciutat com en la seva àrea metropolitana, amb la intenció de fomentar un sistema alimentari més just, segur, sa i respectuós amb l’entorn, basat en criteris socials, ecològics i de proximitat. L'agenda del 2021 s'omple d'activitats en línia i presencials com cursos sobre restauració sostenible, xerrades sobre el canvi climàtic, exposicions, tallers de cuina, col·loquis i, fins i tot, un escape room.\nParticipeu i contribuïu en la transició alimentària cap a un model més responsable. Per saber-ne més, feu clic en aquest enllaç.\nData de publicació: Dijous, 01 Abril 2021\nUn programa d'activitats culturals al voltant de l’alimentació sostenible i saludable.


Collboni sobre Maragall: "Ell és amic del senyor Torra i jo de Pedro Sánchez"\nEl candidat del PSC a l'Ajuntament de Barcelona, Jaume Collboni, ha demanat el vot per a impedir que l'independentisme governi la ciutat, i ha reivindicat les connexions que té ell respecte a les del candidat d'ERC, Ernest Maragall: "Ell és amic del senyor Torra i jo sóc amic de Pedro Sánchez".\nCollboni crida a concentrar el vot progressista al PSC\nEn el míting central de campanya del PSC celebrat al recinte Fabra i Coats del barri barceloní de Sant Andreu, els socialistes han demanat que el triomf del PSOE a les eleccions generals doni un impuls per aconseguir vèncer a la ciutat catalana enfront de Maragall i la actual alcaldessa, Ada Colau.\nCollboni s'ha presentat com l'única garantia perquè l'independentisme no lideri la ciutat, i ha assegurat que el dilema a Barcelona és entre un "govern proindependència o un govern proBarcelona": el primer ho encarnarien Maragall o Colau i el segon ell, ha dit.\nEncara Colau no sigui independentista, Collboni ha assegurat que sempre s'ha plegat als interessos d'aquest projecte polític pel que, si tornés a vèncer les eleccions, l'independentisme entraria "per la porta del darrere" del consistori, però entraria igualment, segons ell.\nMalgrat que les enquestes vaticinen un duel per la victòria entre Maragall i Colau i no donen opcions al PSC, Collboni es veu amb possibilitats de disputar-los el triomf i ha cridat a la mobilització carrer a carrer i barri a barri perquè "pot anar d'un vot".\nHa insistit a demanar el vot dels "moderats", ja que ha garantit que serà l'alcalde de tots, els que el votin i els que no el votin, anteposant sempre els interessos de Barcelona i els seus ciutadans per sobre de l'escenari polític que hagi a Catalunya.\nTambé ha apel·lat als ciutadans que fa quatre anys van votar a Colau, i els ha demanat que confiïn en el PSC perquè, segons ell, s'ha demostrat que l'alcaldessa "ho va intentar i va fracassar", i ha arribat el moment que sigui rellevada.\n"Què va fer Colau amb el seu vot? Quan han vingut mals temps, entre els independentistes i Barcelona, ha triat sempre als independentistes", ha conclòs Collboni, que ha recordat que l'alcaldessa va decidir expulsar el PSC del govern municipal després governar un període junts.\nLaLiga demana traslladar el Barça-Madrid del 26 d'octubre al...\nConvoquen una manifestació 'Stop Procés' el diumenge 27 a Barcelona\nSindicats de Mossos critiquen la manca de suport del conseller Buch...


El conveni de l’OMS contra el tabac entrarà en vigor el 9 d’agost - Altaveu el diari digital d'Andorra\nEl conveni de l’OMS contra el tabac entrarà en vigor el 9 d’agost\nEl document va ser validat pel Consell General a finals de l’any passat i obligarà Andorra a adoptar mesures per reduir el consum i l’oferta del producte, com ara restriccions en la publicitat\n29/07/2020 (18:31 CET)\nEl conveni persegueix la reducció del consum de tabac.\nEl conveni marc de l’OMS per al control del tabac entrarà en vigor a Andorra el 9 d’agost. L’acord, al qual el Principat s’hi va adherir a finals de l’any passat, implicarà que, a partir de llavors, el país haurà de començar a adaptar-se a les obligacions del text. Aquestes van en dues direccions. Per un costat, les que persegueixen reduir la demanda i el consum. Per l’altra, les que volen disminuir l’oferta i, especialment, el comerç il·lícit.\nEl passat novembre, el Govern va aprovar l’adhesió al conveni i setmanes més tard, el Consell General va validar per unanimitat l’acceptació de l’acord. Ara, un cop superats els requisits que han de permetre l’entrada en vigor, principalment el dipòsit de l’instrument d’acceptació, el BOPA ha fet oficial quan es produirà aquesta: el 9 d’agost. A partir d’aquí, Andorra haurà d’adaptar progressivament la seva legislació a les disposicions del text.\nEl conveni marca un termini de cinc anys per anar fent els canvis normatius oportuns. Un d’ells faria referència a la publicitat o promoció del tabac. El Govern, de fet, ja va admetre que, com a mínim, caldrà imposar “restriccions”.\nEl conveni també inclou altres mesures, com ara l’aplicació de polítiques fiscals per reduir el consum, l’obligació d’establir normatives per protegir del fum aquelles persones que no siguin consumidors així com iniciatives per difondre la informació sobre els components tòxics del tabac. Un altre punt és que els paquets hauran de tenir missatges que ocupin “el 50% o més de les superfícies principals exposades i en cap cas menys del 30%” amb advertiments sanitaris que descriguin els efectes nocius del producte.


Mitjançant aquesta plataforma podreu realitzar el pagament de les zones d’Aparcament Municipal de Can Domènech i de Vallforners.\nLa franja horària de pagament és de 08 a 20h tots els dies de la setmana.\nEn l’apartat de tarifes podreu escollir el tipus de tarifa més adient a les vostres necessitats i fer el pagament.\nTambé es pot realitzar el pagament pel mateix dia en el parquímetre, que està ubicat en l’Aparcament de Can Domènech.\nSi s’ha pagat mitjançant l’aplicació no caldrà deixar el comprovant visible (encara que us ho agrairíem). Si el pagament s’ha realitzat al parquímetre és imprescindible la col·locació en el vehicle en un lloc visible.\nL’obtenció d’un abonament (mensual o anual) no implica la reserva de plaça. En cas d’estar totes les places d’aparcament ocupades, sempre es pot estacionar en l’Aparcament Zona Esportiva P1 (gratuït), ubicat al poble.\nL’incompliment del pagament correspondrà a una sanció de 15,00€. En el transcurs del mateix dia es permet cursar l’anul·lació de la denuncia, amb un pagament de 6€.\nLes veïnes i veïns del municipi podran aparcar en els aparcaments indicats deixant en un lloc visible de l’interior del vehicle el distintiu en vigor que prèviament s’haurà demanat a les oficines de l’Ajuntament (per més informació, truqueu al 938 710 018 en l’horari habitual). El distintiu s’ha de deixar a l’interior del vehicle, en un lloc visible.


Ajuntament de Masquefa - "Gas a Fons", premi a Millor Escuderia Organitzadora d'Off-Road 2016\nGeneral - 23/01/2017\nL’entitat esportiva masquefina es converteix en una de les grans protagonistes de l’acte anual d’entrega de trofeus als personatges del 2016 del món del motor organitzat per la Federació Catalana d’Automobilisme.\n“Gas a Fons” va rebre el passat divendres 20 de gener el premi a Millor Escuderia Organitzadora d’Off-Road del 2016 durant la gala d’entrega de premis –celebrada a la Sala d’Actes de l’Edifici Docent del Consell Català de l’Esport, a Esplugues de Llobregat- que la Federació Catalana d’Automobilismes (FCA) organitza anualment per guardonar els protagonistes del món del motor català. L’entitat masquefina ha rebut el reconeixement del màxim organisme de l’automobilisme al país per l’organització, el passat 25 de setembre, de la Copa Catalana 3 Hores de Resistència d’Autocros.\nL’acte d’entrega de premis va comptar amb la presència del president de la Federació Catalana d’Automobilisme, Joan Ollé, i el Secretari General de l’Esport de la Generalitat de Catalunya, Gerard Figueras; així com destacats noms de l’automobilisme català com els pilots Pedro Martínez de la Rosa, Miquel Molina o Francesc Gutiérrez.\nEnrique Gómez, regidor d’Esports, assegura que “estem molt orgullosos que Gas a Fons decidís entomar el repte de recuperar la Copa Catalana de Resistència després de dos anys d’absència al municipi. Aquest premi no deixa de ser, sinó, un reconeixement públic a la tasca ingent que ha fet l’entitat, des de la seva fundació, per promocionar el món de l’esport i de l’automobilisme a Masquefa”. En aquest línia, Gómez, remarca que “en un país i un territori com el nostre que respira motor per tots costats i és bressol d’històrics pilots, tots aquests èxits serien impossibles sense la feina que duen a terme entitats com Gas a Fons”.\nUn palmarès digne de menció\nDes de la seva fundació l’any 2003, “Gas a Fons” ha organitzat més de 25 curses de diferents disciplines d’Autocros, Resistència i Eslàloms. La Federació Catalana d’Automobilisme va premiar els anys 2006 i 2007 a l’entitat amb el guardó a Millor Club Organitzador d’Eslàloms. Els anys 2008 i 2009, també de forma consecutiva, va ser distingit per l’organisme com a Millor Club Organitzador de Campionats de Catalunya d’Autocros. I enguany, la Federació Catalana d’Automobilisme ha premiat l’associació amb el guardó a Millor Escuderia Organitzadora d’Off-Road del 2016.\n“Gas a Fons”, a més, compta actualment a les seves files amb distingits pilots com David Cabeza (pilot de Resistència d’Autocros) i Jose Luis Ullora (pilot d’Autocros) que al llarg del 2016 han ajudat a convertir l’entitat, gràcies a les seves actuacions, en un club amb una forta projecció al territori.\nUn any ple de motor\nMasquefa i el món del motor han viscut un veritable idil·li l’any 2016. La tercera edició del Ral·li País del Cava, la Copa Catalana 3 Hores de Resistència d’Autocros o la dotzena Festa de la Moto, van conformar al llarg dels últims mesos un complet i variat programa de competicions i activitats automobilístiques que són fruit de la ferma aposta i col·laboració entre l’Ajuntament i el teixit associatiu esportiu masquefí per difondre els valors associats a l’esport i consolidar l’automobilisme com un atractiu més del municipi.


Mercat de Sants - Visit Barcelona\nQuè visitar / Zones d'interès / Sants-Montjuïc / Sants i Hostafrancs / Mercat de Sants\nEnmig del seguit de botigues de tota mena que configura el carrer de Sants de Barcelona, s'aixeca, per sobre dels altres comerços, aquesta joia de l'arquitectura modernista més funcional on encara val la pena endinsar-s'hi per comprar tot el menjar que ens faci falta o per, simplement, deixar-nos endur pels sentits.\nVoltava l'any 1913 quan va quedar definitivament inaugurat el mercat de Sants, en els terrenys anomenats "de l'Hort Nou". Es feia necessari, en aquells temps, donar cabuda a les moltes parades provisionals que s'amuntegaven sense ordre fix a l'antiga carretera del Sant Crist. Es tracta d'un edifici rectangular d'estructura metàl·lica i tancament d'obra vista amb unes magnífiques teulada i façana decorades amb ceràmica i maó, concebut per l'arquitecte Pere Falqués. A dins, ens reben tota mena de parades de comestibles. El seu caliu, però, li ve en part donat per l'antiguitat de les estructures.\nDilluns, de 8 a 14.30h. Dimarts a divendres, de 8 a 20.30h. Dissabte, de 8 a 15 i de 17 a 20.30h.


L'ACM signa un conveni de col·laboració amb la Facultat de Comunicació i Relacions Internacionals Blanquerna | ACM\nL'ACM signa un conveni de col·laboració amb la Facultat de Comunicació i Relacions Internacionals Blanquerna\nEl president de l'ACM, David Saldoni, i el degà de la Facultat de Comunicació i Relacions Internacionals Blanquerna, Josep M. Carbonell, han signat un conveni de col·laboració. El document pretén obrir vies d'intercanvi i cooperació en el marc del Màster en Protocol, Relacions Institucionals i Organització Estratègica dels Esdeveniments que imparteix la URL.\nEn aquest sentit, l'ACM es compromet a donar difusió i promoure el Màster entre els municipis associats i, al mateix temps, aquests oferiran places de pràctiques per a estudiants que cursin aquests estudis superiors. La Facultat també oferirà avantatges econòmics en la matrícula als treballadors dels municipis associats que vulguin cursar el curs.\nEl conveni es va signar aquest dimecres a la Facultat i té una vigència de dos anys.


Victòria del TGN Bàquet i de nou lideratge de la categoria\ninici / notícies / Victòria del TGN Bàquet i de nou lideratge de la categoria\nPublicat dilluns 20 de Gener de 2020 07:34\nVictòria balsàmica i que té un valor doble. El sènior femení del TGN Bàsquet ha derrotat aquest vespre el CN Sabadell en un partit que alleuja la derrota de la setmana passada de les liles i, de pas, li torna el lideratge a la classificació que va perdre ara fa set dies perquè el líder d’aquesta jornada, el Reus Ploms, va perdre ahir dissabte a la pista del Samà Vilanova (47-41).\nEl conjunt que entrena Víctor Neila ha fonamentat el triomf en una primera meitat on ha fet una defensa monumental. Han estat, segurament, els millors minuts del TGN Bàsquet de tota la temporada, en uns dos primers quarts esplèndids d’intensitat, cohesió d’equip i automatismes. L’equip lila ha imposat un ritme defensiu vertiginós que ha ofegat completament el CN Sabadell, que no trobava el camí cap al cèrcol. De fet, les visitants han tingut moltes dificultats per passar camp i han perdut nombroses pilotes que han servit perquè el TGN Bàsquet fes continus contraatacs que li han permès anotar amb facilitat i obrir un forat al marcador ben aviat (14-4, 4:37 pel final del 1Q). Malgrat els esforços de les visitants, anotar ha estat una feina ingent i el quart ha finalitzat en 20-8.\nEn el segon període la dinàmica ha estat la mateixa. El TGN Bàsquet ha mantingut la intensitat defensiva, amb constants ajudes i una despesa física considerable. Neila ha mogut molt bé la banqueta per mantenir l’alt ritme de joc —el tècnic lila ha fet debutar una altra jugadora júnior, Paula Jaria, i amb ella han estat cinc les jugadores en edat júnior que han disputat el partit d’avui— i això ha permès ampliar l’avantatge fins als 17 punts (27-10, 6:34 pel descans). El treball de les interiors de les tarragonines ha estat enorme i Fort, López i Vadillo (amb l’ajuda de la júnior Vidaller) s’han imposat clarament sota els taulers. La solidesa en el rebot ha permès el TGN Bàsquet tancar el rebot quan les sabadellenques feien tirs forçats i així s’impulsaven els contraatacs. Al descans, 39-17.\nEl partit ha canviat, però, en el tercer quart. La intensitat defensiva lila no ha estat tan gran —tot i que la defensa era prou bona— però el CN Sabadell ha trobat millors posicions de tir, especialment des de la llarga distància, i ho ha aprofitat per a retallar diferències. Les visitants han estat molt inspirades ofensivament, tot el contrari que les locals, que han fallat llençaments en posicions còmodes. Els triples de les visitants han escurçat el desavantatge fins als 11 punts (43-32 a 3:07 pel final del 3Q) i, posteriorment, fins als 7 punts de diferència al final del període (46-39) gràcies a un triple sobre la botzina. En aquesta jugada, Laura Pascual s’ha fet un esquinç de turmell i ja no ha pogut tornar a la pista.\nLes sabadellenques s’han vist amb possibilitats de guanyar el partit i els primers minuts del quart període han estat molt semblants al tercer. Les diferències es mantenien fins que la defensa lila ha tornat a aparèixer (52-44 amb un altre triple visitant a 5:04 pel final del matx). Aleshores, el TGN Bàsquet ha tornat a estar atent a les línies de passada, ha recuperat pilotes decisives i en atac la pivot Vadillo i els tirs lliures han sentenciat.\nEl tècnic del TGN Bàsquet Víctor Neila, diu que els dos primers quarts van ser claus per la victòria.


L’assassí de París tenia en un USB dades personals de desenes de policies\nTambé disposava de vídeos de decapitacions de l’Estat Islàmic\n4 min. Barcelona 08/10/2019 22:03\n651x366 L’assassí de París tenia en un USB dades personals de desenes de policies L’assassí de París tenia en un USB dades personals de desenes de policies\nEl policia que va matar quatre agents amb un ganivet a la Prefectura de la Policia de París dijous passat tenia guardats en un USB vídeos de decapitacions de l’Estat Islàmic, i els noms i les dades personals de desenes dels seus companys, segons fonts policials citades per diversos mitjans de comunicació francesos. L’USB va ser trobat per les forces de seguretat quan van escorcollar la casa de l’assassí a la localitat de Gonesse, situada a uns vint quilòmetres de París.\nAhir el president francès, Emmanuel Macron, va retre homenatge a les quatre víctimes de l’atac amb una cerimònia al pati de la mateixa prefectura on va tenir lloc l’assalt, a la qual van assistir els expresidents francesos François Hollande i Nicolas Sarkozy, bona part dels membres del govern i els líders dels principals partits polítics. Macron va fer una crida a construir “una societat de la vigilància” contra el terrorisme jihadista. “La vigilància no vol dir sospita”, va puntualitzar, però va demanar que tot el país s’impliqui a detectar a la feina, les escoles, els centres religiosos o a qualsevol altre lloc els signes que posin en evidència que algú “s’ha allunyat dels valors de la República”.\nL’autor de l’atac, Mickaël Harpon, de 45 anys, nascut a l’illa francesa de Martinica, treballava com a informàtic de la direcció d’intel·ligència de la Prefectura de Policia de París des del 2003. S’havia convertit a l’islam fa deu anys i havia presentat signes de radicalització, però ningú ho va fer constar al seu expedient. Tot al contrari: estava molt ben considerat. El juliol del 2015, però, havia justificat davant d’un col·lega l’atemptat jihadista perpetrat el gener d’aquell any contra la revista satírica Charlie Hebdo. Des del 2015, una vintena de persones han estat excloses de la policia francesa per sospites de radicalització, però no va ser el cas de Harpon. Dijous passat, després d’haver matat amb un ganivet quatre agents, va ser abatut per un policia en pràctiques.\nNo se sap què pretenia fer l’assassí amb les dades personals dels seus companys, ni tampoc si les va compartir amb algú altre. I això és el que precisament preocupa els sindicats de la policia. El secretari general d’UNSA Police, Philippe Capon, ha reclamat que el ministeri de l’Interior els informi de forma “urgent” sobre el tipus de dades a les quals va tenir accés l’agressor.\nAixí mateix, el president de la delegació parlamentària que s’encarrega dels serveis secrets francesos, el senador Christian Cambon, va afirmar ahir que espera que li facilitin detalls sobre les dades que l’assassí va recopilar i sobre què en va fer tan aviat com sigui possible. Ahir el ministre de l’Interior, Christophe Castaner, va reconèixer els quatre policies morts amb la Legió d’Honor -la més alta condecoració oficial a França- a títol pòstum.\nPossible atac a Alemanya\nD’altra banda, la fiscalia de Frankfurt està investigant si es podria tractar també d’un atac terrorista un incident que va tenir lloc dilluns a la nit a la localitat alemanya de Limburg, a l’estat de Hessen, on un home va robar un camió i va envestir amb el vehicle vuit cotxes que estaven aturats en un semàfor. Fins a nou persones van quedar ferides. “Continuem sense comptar amb conclusions definitives que ens permetin saber si va ser o no un atac islamista”, va afirmar ahir el portaveu de la Fiscalia de Frankfurt, Alexander Badle.\nL’home que va robar el camió és d’origen sirià, té 32 anys i va ser detingut després de l’incident. De moment, està acusat d’intent d’assassinat, lesions físiques greus i conducció temerària. Anteriorment, però, ja havia estat fitxat per la policia per lesions físiques greus, possessió de drogues i robatori en establiments, però no pas per extremista, segons informava ahir el setmanari Der Spiegel. Ahir la policia va escorcollar casa seva, i va requisar diversos telèfons mòbils i USB per emmagatzemar dades informàtiques. El causant de l’incident va robar el camió aprofitant que el conductor s’havia aturat en un semàfor en vermell. Segons va explicar el mateix conductor, l’individu va obrir la porta de la cabina del vehicle i el va arrossegar cap a fora sense dir res.


Coronavirus | El Comitè d'Empresa del Barça replica a la directiva per l'ERTO - CATzona\nCoronavirus | El Comitè d’Empresa del Barça replica a la directiva per l’ERTO\nEl Barça, amb el president Josep Maria Bartomeu al capdavant, està gestionant un ERTO dins del club pel coronavirus. No un per als futbolistes ni esportistes professionals, amb els quals negocien una rebaixa dels seus sous, sinó per als treballadors no esportius del club.\nI aquesta mesura ha fet reaccionar el Comitè d'Empresa del Barça, que ha sortit al pas de l'ERTO que prepara el club. En un comunicat emès pel Comitè, i que ha publicat la SER, manifesten que "aquesta informació s'ha enviat de manera precipitada i no ha estat consensuada amb el Comitè d'Empresa". I a més, asseguren que només s'ha informat del possible ERTO de manera "informal".\nA banda de confirmar que a hores d'ara no tenen el "vistiplau" del Comitè, afirmen que la despesa dels treballadors no esportius només equival al 3,7%, mentre que els esportistes arriben al 61%.\nTambé afirmen que el club encara no els ha comunicat de manera "formal i oficial" l'ERTO, i que en el cas que ho fes tindrien un període de consultes i negociacions no més llarg de 15 dies. I després s'hauria de presentar l'ERTO a l'autoritat laboral, que seria una setmana més.\nI per acabar des del Comitè han explicat als treballadors que cobraran "íntegrament" la nòmina del mes de març i mitja paga extra, segons ha confirmat recuros humans del club.


Senderisme a les Cingleres del Collsacabra i visita a Rupit - Tour Privat | Catalan Trails\nDescobrir els penya-segats del Collsacabra\nDes de Rupit començarem una caminada pels seus impressionants penya-segats i boscos, des d’on gaudireu d’unes vistes impressionants de la serra del Collsacabra i de tot el seu entorn. Després d’aquesta agradable caminada tornarem a Rupit, on tindrem temps lliure per dinar. Abans de tornar a Barcelona farem una visita guiada per aquesta preciosa vila medieval, una de les joies amagades de Catalunya.\nEl vostre guia us recollirà al vostre hotel/apartament a Barcelona. Després d’aproximadament una hora i mitja de trajecte agradable en furgoneta, arribarem a Rupit, una de les joies amagades de Catalunya des d’on començarem l’excursió. El nostre camí travessa boscos preciosos, i penjada pels penya-segats del Collsacabra, un balcó natural amb vistes impressionants de pantà de Susqueda i rodalies. En el nostre camí veurem el famós Salt de Sallent, el salt d’aigua més alt de Catalunya d’uns 115 metres. Si tenim sort veurem les impressionants àguiles volant molt a prop nostre!\nDesprés d’unes 3 hores de caminada agradable, tornarem a Rupit, un poble medieval del segle XVI on tindrem temps lliure per dinar (podem reservar un restaurant local).\nA la tarda gaudirem d’una visita guiada pels carrers empedrats, de la ben conservada vila medieval de Rupit.\nCalçat de senderisme / esportiu


Grey Gull Ocean Shores (WA) Estats Units - Ofertes d'hotels amb els MILLORS DESCOMPTES EN LÍNIA Fer un comentari al lloc web\nGrey Gull651 Ocean Shores Boulevard Northwest, Ocean Shores, Ocean Shores (WA), Estats Units - Veure al mapaExcel·lent8,7Basada en214comentarisGrey GullVeure més fotos"I liked the studio on the second floor. It was very cozy and..."BonnieUnited StatesPiscinaVeure més fotosVeure totes les 25 fotosExcel·lent ubicació 9,1Veure al mapa9,1Ubicació\nOne-Bedroom Apartment with Balcony-210\nOne-Bedroom Apartment with Balcony-206\nOne bedroom King Suite - Third Floor\nOne-Bedroom Apartment with Balcony 203\nStudio Apartment with Sea View-302\nOne-Bedroom Apartment with Sea View-311\nOne-Bedroom Apartment with Sea View-314\nOne bedroom King Suite - 110\nApartment with Pool View-101\nOne bedroom King Suite- 109\nOne-Bedroom Apartment with Balcony-214\nOne Bedroom Deluxe - 112\nOne-Bedroom Apartment with Sea View-306\nOne-Bedroom Apartment with Balcony-201\nOne-Bedroom Apartment with Sea View-310\nStudio with Balcony-202\nDouble Room with Two Double Beds-107\nOne-Bedroom Apartment with Sea View-305\nApartment - Ground Floor-103\nStudio Apartment with Sea View-312\nOne-Bedroom Apartment with Sea View-303\nOne-Bedroom Apartment with Balcony-204\nOne-Bedroom Apartment with Balcony- 205\nSobre l'allotjamentDescripcióAl visitar Ocean Shores (WA), vosté es sentirà com a casa a Grey Gull, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Grey Gull també ofereix moltes instal.lacions per enriquir la seva estada a Ocean Shores (WA). L'hotel ofereix habitació familiar, Zones públiques amb Wi-Fi, s'admeten animals de companyia, ascensor, aparcament de cotxes per garantir el més gran comfort possible als seus clients. L'ambient de Grey Gull es reflexa en cada habitació. balcó/terrassa, nevera, forn microones, estris de cuina, cuina americana són només algunes de les comoditats a la vostra disposició. L'hotel compta amb una llista completa de comoditats, com piscina exterior, sauna, bany. Grey Gull és la vostra destinació si buscau allotjament de qualitat a Ocean Shores (WA).Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsAnglèsAlemany Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements.


El taxatiu “no” del Dr. Spitzer a les pantalles en l’educació - Associació de consumidors de mitjans audiovisuals\nPortada Bloc Activitats TAC El taxatiu “no” del Dr. Spitzer a les pantalles en l’educació\nEl taxatiu “no” del Dr. Spitzer a les pantalles en l’educació\nPublicat en Activitats TAC el 10/11/201611/11/2016 per Mar Pons\tEl passat mes d’octubre, com anunciàvem en el número anterior de Contraste, el Dr. Manfred Spitzer va oferir dues conferències, a Barcelona i a Madrid, sota el títol Pantalles, cervell, infància i adolescència.\nEls qui vam tenir l’oportunitat d’assistir vam sortir amb la idea clara de la postura d’aquest psiquiatre reconegut al món sencer pels seus estudis sobre l’efecte que produeixen les pantalles al desenvolupament del cervell dels menors: com més tard, millor. I amb “com més tard” es va referir als 16/18 anys o més, que és quan se suposa que el cervell ja és un òrgan madur. Per Spitzer, les pantalles a l’aula o a casa no ofereixen cap avantatge, més aviat impedeixen el desenvolupament natural d’aptituds com l’atenció, la comprensió, l’expressió, la creativitat, la concentració i l’efectivitat, entre altres coses.\nVa ser especialment interessant conèixer com, en altres països, ja hi ha una legislació sobre l’ús dels dispositius mòbils entre els menors. El psiquiatre va recordar que els casos de tecnoaddiccions s’estan multiplicant amb passes de gegant i va alertar dels riscos d’una educació només digital. Segons els diferents estudis que va citar, les pantalles a l’aula provoquen que els menors creixin amb dèficit d’atenció, sense capacitat per desenvolupar línies argumentals coherents, amb falta d’experiència de la realitat, amb coneixements frèvols i sense cap eina per poder seleccionar de la xarxa la informació correcta.\nA més, va subratllar que el cervell, per molt que visquem al segle actual, segueix funcionant com sempre. És a dir: com més coneixement acumula, més capacitat té per seguir aprenent. Tot el contrari del que es promou a l’educació actual, on s’insinua que l’espai que deixem lliure en el nostre cap (per pensar que tenim tota la informació disponible en internet) ens permet emmagatzemar altres coses, com si el coneixement ocupés un espai físic en la nostra memòria.\nEn resum, i sempre amb les excepcions justificades, la millor educació és la que recorre a la realitat: treballar amb els materials de sempre (llapis, paper, plastilina, fang…), llegir en paper, visitar la naturalesa, tocar instruments, practicar esports, jugar amb els amics de carn i ossos o utilitzar les pissarres manuals.\nPerò aquesta educació no és exclusiva de les escoles, els pares també hem d’afrontar la tasca de no deixar entrar les pantalles abans d’hora en la vida dels nostres fills. A més, és important afavorir un temps d’oci basat en la creativitat i la contemplació de l’entorn. Tot això facilita la maduresa del cervell i els prepara millor per al futur.\nAquesta activitat ha suposat un impuls per al treball que realitzem des de la Fundación Aprender a Mirar –amb el qual promovem l’ús adequat de les noves tecnologies– i una interessant cridada d’atenció a tots els assistents.\nUns altres articles per Mar PonsInfància, televisió i família 1Infància, televisió i família 2Els nens i la televisióLes tres bessonesLes formes de discriminació per motius de discapacitat en els mitjans de comunicació audiovisualReinventar la publicitat\nLike this:M'agrada S'està carregant...Comparteix:Click to share on Facebook (Opens in new window)Feu clic per compartir al Twitter (Opens in new window)Feu clic per compartir a Google+ (Opens in new window)Click to share on Pocket (Opens in new window)Feu clic per compartir a Pinterest (Opens in new window)Fes clic per compartir al Linkedin (Opens in new window)Fes clic per compartir al Reddit (Opens in new window)Feu clic per compartir a Tumblr (Opens in new window)Feu clic per publicar això! (Opens in new window)Feu clic per imprimir (Opens in new window)Feu clic per enviar un correu electrònic a un amic (Opens in new window)Relacionat\tConsells audiovisuals\tDive, intel·ligència artificial al servei dels continguts audiovisuals\tGuia sobre privacitat al mòbil\tCinema històric: l’Edat Mitjana en els últims anys\tAquest article es va publicar en Activitats TAC. Afegir l'enllaç als teus favorits.\nArticle anteriorSer youtuber i anorèxica és incompatible?Següent articleElena, nova princesa Disney\tDeixa un comentari Cancel·la les respostes


Sitgesinfoguia – Sitges es promociona per al mercat anglès i italià\nPeriodistes del prestigiós mitjà anglès The Sun han visitat Sitges per conèixer la gastronomia de la vila, el Festival de Cinema, els museus i les tradicions com la Festa de la Verema.\nEl Cau Ferrat, el Sitges- Festival Internacional de Cinema Fantàstic de Catalunya, la Festa de la Verema i la gastronomia de la vila han estat alguns dels atractius principals que han pogut conèixer dos periodistes del diari The Sun al llarg de la seva estada a Sitges. The Sun és actualment el diari més llegit a Anglaterra\nLa regidoria de Promoció Econòmica, Turisme i Platges ha promogut el viatge de premsa sota la coordinació de la Diputació de Barcelona amb l’objectiu de potenciar el mercat anglès. La regidora de Promoció Econòmica, Turisme i Platges, Aurora Carbonell, explica que “el perfil de turista anglès és el primer que visita Sitges i per tant treballem amb diferents accions per tal de donar a conèixer l’oferta cultural i lúdica que ofereix el municipi davant aquest sector”. En aquesta mateixa línia de treball la regidoria ha assistit també, amb la marca Barcelona és més, a un Workshop a Londres on s’han establert reunions amb agències de viatge off i on-line, touroperadors especialitzats en turisme familiar i individuals. Els principals productes demanats han estat allotjament; activitats aquàtiques i de muntanya; sol i platja; cultura, gastronomia i les escapades de cap de setmana o com a complement de Barcelona.\nDe la mà de l’Agència Catalana de Turisme també han visitat Sitges 2 periodistes de la revista italiana GQ, especialitzada en producte luxe i premium. A Sitges van venir a conèixer l’encant de la destinació i l’oferta cultural i de shopping.


Informació i enllaços d'interès - Festival del Joc del Pirineu\nLa Seu d’Urgell és la capital de la comarca de l’Alt Urgell, a l’Alt Pirineu català. També s’ha consolidat ja com la Capital del Formatge.\nAmb els seus 19.697 habitants, dels quals 13.500 viuen a la Seu, l’Alt Urgell és una de les comarques de Catalunya amb menor densitat de població: 13 habitants per km2.\nLa Seu d’Urgell és un important nus de comunicacions per carretera, amb l’enllaç entre els eixos Pirinenc (N-260) i del Segre (C-14) i la via d’accés a Andorra (N-145), actualment l’única des de territori espanyol.\nL’especialització ramadera del territori es concentra sobretot en el bestiar boví i la producció de llet. No és casualitat que l’empresa més gran de la ciutat sigui la Cooperativa Cadí, que concentra i transforma la llet de més de cent explotacions de les comarques de l’Alt Urgell i la Cerdanya.\nActualment, les branques d’activitat lligades al turisme -comerç, restauració, hostaleria, transport i comunicacions- són les que ocupen un major nombre de treballadors en el sector terciari.\nPel que fa a fires i mercats i com a capital de serveis d’una àmplia zona del Pirineu, la Seu celebra dos mercats setmanals, els dimarts i dissabtes. En l’apartat firal, el tercer cap de setmana d’octubre té lloc la mil.lenària Fira de Sant Ermengol, que des de l’any 1995 és el marc de celebració de la Fira de Formatges Artesans del Pirineu.\nLa Seu d’Urgell i l’Alt Urgell disposen d’un extens i valuós patrimoni cultural, que té en el romànic la seva expressió més significativa. La Catedral de Santa Maria d’Urgell i la resta del conjunt catedralici –Claustre, església de Sant Miquel i Museu Diocesà d’Urgell- constitueixen una joia del romànic, essent la Catedral de Santa Maria (s. XII) l’única conservada de Catalunya.\nLes activitats adreçades als visitants són moltes i variades. En el terreny esportiu, el Parc del Segre ofereix instal.lacions per a la pràctica de ràfting, piragüisme i hidrospeed. El Parc acull també un centre de BTT i també es poden reservar vols en globus. A la Seu o la seva àrea d’influència immediata trobem un camp de golf de 18 forats, 4 hípiques i tres instal.lacions que ofereixen activitats i tractaments termals.\nMés informació i enllaços d’interès aquí:\nParc naturals del l'Alt Urgell\n©2021 Festival del\nJoc del Pirineu.\nTornarem a reunir-nos!


Un mort i una desena de ferits en un atropellament a la sortida d’una mesquita de Londres | VilaWeb\nUn mort i una desena de ferits en un atropellament a la sortida d’una mesquita de Londres\nL'agressor ha estat detingut · És un home de 48 anys\nLa Policia Metropolitana de Londres ha confirmat que una persona ha mort, pel cap baix, i una desena han resultat ferides després de ser atropellades per una furgoneta a la sortida de la mesquita de Finsbury Park, al nord de la capital britànica. Alguns mitjans, malgrat no haver-hi confirmació oficial, parlen d’una xifra de morts major.\nScotland Yard ha informat que el conductor, un home de 48 anys, ha estat detingut. La primera ministra Theresa May ha assegurat que s’estan investigant els fets com ‘un potencial atac terrorista’, quelcom que ha confirmat més tard el portaveu de Scotland Yard, que s’ha referit a l’atac com a un ‘atemptat terrorista’. Alguns testimonis asseguren que l’atacant conduïa a gran velocitat mentre cridava ‘vull matar a tots els musulmans’.\nEl Servei d’Ambulàncies de Londres ha informat que vuit ferits han estat traslladats a tres hospitals de la zona. Els altres dos han estat ateses al lloc dels fets per ferides lleus.\nEl Consell Musulmà del Regne Unit (MCB) ha explicat que les víctimes acabaven de sortir de la mesquita de Finsbury Park, on es trobaven resant pel Ramadà. El secretari del MCB, Harun Khan, ha condemnat l’atropellament i ha expressat que es tracta d’una ‘violenta mostra d’islamofòbia’. ‘Estic en xoc i sento ràbia’, ha afirmat.


Inici / Cultura / El CAEE obre les portes a la moda amb l'exposició "Chanel i els seus amics"\nEl Centre d’Art d’Escaldes-Engordany està ultimant els detalls de la propera exposició “Chanel i els seus amics” que es podrà visitar a partir del 3 de març. Com és habitual, al voltant de la mostra s’han organitzat diverses activitats com xerrades, tallers o visites guiades.\nGabrielle Chanel (1883-1971), coneguda per a tots com Coco, va saber ocupar un lloc privilegiat en el món de la moda, encara que la vida de Gabrielle està plena de misteris, del que no hi ha cap dubte és de que aquella dona menuda va ser capaç de canviar la moda no només del seu temps sinó que encara avui seguim vestint segons els seus dictàmens.\nEl principal objectiu d’aquesta exposició és que el públic pugui impregnar-se de l’esperit de Coco Chanel, ja que no només podrà veure fotografies personals seves, sinó que a demés es trobarà envoltat de les obres dels artistes amb els que la gran dissenyadora va compartir passions i gustos al París del segle passat.\nChanel va saber beure de les fonts artístiques que l’envoltaven i va relacionar-se intensament amb els més destacats artistes i intel·lectuals del seu temps. Per exemple, va establir una amistat fructífera i durable amb José María Sert i la seva esposa Misia, Pablo Picasso, Jean Cocteau, Apel·les Fenosa, Òscar Dominguez, Salvador Dalí o Alberto Giacometti.\nSense dubte, aquesta exposició representa una ocasió única que ens apropa a una faceta menys coneguda de Coco Chanel, mecenes, sinó també musa i, el que és més important encara, personatge clau per canviar el formalment establert fins aleshores, transcendint les fronteres de la moda.\nL'exposició inclou un seguit de peces cedides pel Museu del Perfum d'Andorra per mostrar la creativitat de Coco Chanel en la perfumeria i la cosmètica.\nDes del 3 de març al 27 de maig del 2017\nActivitats a l'entorn de l’exposició\nApunts de moda “Història de la moda del segle XX” a càrrec de Mercè Miguel Millan, els dimecres 22 i 29 de març, 12, 19 i 26 d'abril i 3 de maig, a les 20.30 h.\nPerles d’art. Taller de creativitat a càrrec de Begoña Marquez el dissabte 13 de maig, *de les 10.30 a les 12.30 h, per a infants de 6 a 11 anys. Preu: 3 € *de les 17 a les 19 h, per adults. Preu: 10 €\nChanel Nª5: l'avantguarda de segle XX a la perfumeria, xerrada a càrrec d’Agustí Vidal, Perfumista (Symrise), dimecres 17 de maig, a les 20.30 h.\nArt & moda, visites nocturnes a l’exposició els dimecres 8 de març i dijous 25 de maig, a les 20.30 h.\nVisites comentades per al públic, per a grups i visites adaptades a escoles, esplais i casals.\nActivitats amb places limitades, reserves i informació tel.: 802255 centreart@e-e.ad www.e-e.ad\nDes del Museu del Perfum d'Andorra es desenvoluparan múltiples activitats.\nHoraris: De dilluns a dissabte de les 9.30 a les 13.30 h i de les 15 a les 19 h. Entrada gratuïta\nEl Centre d’Art inicia la 2a edició de La clau\nTalentejant arts plàstiques i videoart al CAEE


Grand Roc Ancolies 206 Chamonix França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nGrand Roc Ancolies 206Chemin Sous La Grand, Angentière, Chamonix, França, 74400 - Veure al mapaNotable7,3Basada en2comentarisGrand Roc Ancolies 206Veure més fotosEntradaVeure més fotosVeure totes les 24 fotos\n3 llits individuals, 2 llits de llitera\nConvenientment situat a Chamonix Mont Blanc, Grand Roc Ancolies 206 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Grand Roc Ancolies 206 també ofereix moltes instal.lacions per enriquir la seva estada a Chamonix Mont Blanc. Aquest hotel ofereix nombroses instal.lacions en el lloc per satisfer el més exigent dels clients. A més, totes les habitacions ofereixen una gran varietat de comoditats com ara balcó/terrassa, aparell de televisió LCD/pantalla de plasma, cuina americana, nevera, renta vaixelles per satisfer els clients més exigents. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Si buscau un allotjament còmode i adequat a Chamonix Mont Blanc, faci de Grand Roc Ancolies 206 la vostra llar.


CEI - Club Excursionista Independent de Catalunya: El Gran Repte del Cei Catalunya tot un Èxit\nEl passat cap de setmana, el Club Excursionista Independent de Catalunya vam proposar un repte als nostres socis i sòcies, amb les dificultats del confinament comarcal i de la limitació de participants, atesa la situació sanitària: pujar a cims (ja siguin del llistat de 100 cims o no) de la mateixa comarca.\nI cal dir que ha estat un èxit: hem aconseguit que els socis i sòcies que han participat fessin un total de 42 cims diferents ; alguns assolits per una única persona, d’altres amb més d’una persona, o bé amb altres cims repetits.\nMatagalls x 4\nPic del Vent x3\nPuigmadrona x 4\nPuig de la creu x 3\nMontcau x 2\nMontbaig x 3\nSant Antoni x 3\nPic del Paderm\nPuig de Castellar\nSant Lloren¢ de Munt\nTuro del Coll de Som\nCorriols de Martorelles\nTuro de la Magarola x 2\nMorrall del Llop\nJutge del mig\nEl morralla de cabrafreixell\nTuro de les Mentides\nTuro de glaceram\nCastells de Sant Miquel\nPodrien haver sigut molts més, però en la situació que vivim actualment era molt difícil.\nHem de fer un exercici de consciència i tenir paciència.\nLa muntanya no es mourà i segur que tot anirà a millor.\nTeniu ganes de veure’ns.\nPodeu veure totes les fotografies dels nostres socis i sòcies al nostre Instagram: https://www.instagram.com/ceicatalunya/ i al nostre facebook:https://www.facebook.com/ceicatalunya.


Turisme | Mataró Ràdio\nEls mataronins estan satisfets amb el turisme que rep la ciutat\nMataró Park, Turisme, Societat\nUn 47% dels turistes que venen a Mataró repeteixen el destí. Segons els mataronins als que hem consultat des de Mataró Ràdio és positiu que Mataró sigui una ciutat turística i a la majoria d’ells els hi sembla un bon aspecte per a Mataró i per a la seva economia. Dues de les mataronines, Marta...\nEls turistes, de Mataró a Barcelona en tren\nMalgrat el mal temps que està fent aquest estiu, el número de turistes no ha baixat i cada dia són molts els que utilitzen el transport públic per desplaçar-se. A Mataró, l’aposta turística que està fent la ciutat ha portat més visitants i molts arriben en tren. El nostre company Francesc Andrés...\nDistintiu SICTED de qualitat turística per a 72 establiments i negocis del Maresme\nqualitat turística, sicted, Turisme, Economia\nUn total de 72 empreses del Maresme reben el distintiu de qualitat SICTED. Amb cinc distincions més que en l’edició anterior, la comarca segueix encapçalant el rànquing de qualitat turística de la província de Barcelona. Entre la setantena d’empreses i serveis distingits, destaquen els hotels i...\nAugmenta un 7% el nombre de turistes al Maresme durant el 2013\nAugmenta entre un 6 i un 7% el nombre de turistes al Maresme durant el 2013 i, la comarca, segueix sent la destinació de la província de Barcelona que més visitants atreu. Segons dades de l’enquesta realitzada pel Laboratori de Turisme de la Diputació de Barcelona, la platja i el clima són els...


La Vall de Camprodon se suma al Servei d'orientació i inserció laboral del Consorci Ripollès Desenvolupament - Consell Comarcal Ripollès\nLa Vall de Camprodon se suma al Servei d’orientació i inserció laboral del Consorci Ripollès Desenvolupament\nPortada » Notícies » Noticies » La Vall de Camprodon se suma al Servei d’orientació i inserció laboral del Consorci Ripollès Desenvolupament\nPublicat el 19 de març de 2012 per ccripolles\nEl Consorci Ripollès Desenvolupament ha posat en marxa el servei d’orientació i inserció laboral a la Vall de Camprodon, que se suma als ja existents de Ripoll, Campdevànol, Ribes de Freser i Sant Joan de les Abadesses. La presidenta de la Mancomunitat, Ester Noguer, i el president del Consorci Ripollès Desenvolupament, Josep Maria Farrés, van signar el conveni per a la prestació d’aquest servei el divendres passat, des de l’Ajuntament de Vilallonga de Ter\nEl dispositiu d’inserció laboral funciona des de principis de febrer i s’ubica a l’edifici de la Mancomunitat de la Vall de Camprodon, a l’entrada d’aquest municipi. Es tracta de donar un servei directe i més proper als veïns i veïnes de la vall que estan en situació d’atur. A l’acte de signatura també hi van ser presents l’alcaldessa de l’Ajuntament de Vilallonga de Ter, Paquita Pastoret, i la regidora de promoció econòmica de l’Ajuntament de Camprodon, Sònia Riñé.\nResultats de l’Àrea d’orientació i inserció laboral del CRD 2011\nDurant el 2011, 417 persones en situació d’atur van seguir un itinerari d’inserció laboral de l’Àrea d’orientació i inserció laboral del Consorci Ripollès Desenvolupament a través dels diferents programes en marxa (programa IPI, programa RMI i en el marc del projecte “Treball a les 7 comarques”). D’aquestes, 330 procedien del Baix Ripollès, 51 de la Vall de Camprodon, 35 de la Vall de Ribes i 1 de la Cerdanya.\nEs van realitzar 4.370 hores d’atenció individualitzada i formació ocupacional complementària amb 20 tallers grupals per a la millora d’aspectes personals per a l’ocupació i 8 mòduls formatius sobre emprenedoria, dependenta de peixeteria i manipulador d’aliments, amb la realització de pràctiques laborals en empreses de la comarca.\nPel que fa al grau d’inserció laboral, ha estat d’un 43%, amb 179 persones que han trobat feina (el 69% de les insercions s’han fet en el sector serveis). La resta de les insercions s’han realitzat, en la gran majoria, en el sector industrial.\nEn paral·lel a la inserció i orientació laboral també s’ha treballat amb la prospecció empresarial, amb 279 empreses prospectades de la comarca però també d’àmbits territorials propers, en especial d’Osona.\nPer aquest 2012, i en el marc del projecte de dinamització comarcal “Treball a les 7 comarques”, es donarà continuïtat al dispositiu d’inserció sociolaboral adreçat a persones en situació d’atur. Es té previst atendre un total de 200 participants. L’atenció individualitzada es continuarà realitzant de forma descentralitzada a Ripoll, Campdevànol, Ribes de Freser i Sant Joan de les Abadesses i, des de principis de febrer, també es fa setmanalment a la Vall de Camprodon. Una altra novetat és la major incidència en el col·lectiu de joves amb fracàs escolar, sense desatendre altres col·lectius vulnerables.\nPel que fa a la formació professionalitzadora, es realitzaran cursos de cambrer, monitor de menjadors col·lectius, un curs bàsic de manteniment i un darrer d’auxiliar de perruqueria i imatge personal. Tota aquests formació es podrà complementar amb pràctiques laborals en empreses del territori.\nEl projecte comarcal “Treball a les 7 comarques” està subvencionat pel Servei d’Ocupació de Catalunya (SOC) i està cofinançat pel Fons Social Europeu (FSE). Al Ripollès, l’entitat que el lidera és el Consorci Ripollès Desenvolupament, en cooperació amb altres entitats locals de la comarca.


Parc del Centre del Poblenou | La meva Barcelona\nLameva.barcelona.cat Viure a Bcn Com s'hi va Treball i empresa Aprofita-la Estima-la Crea-la IniciAprofita-laParcs i jardinsParc del Centre del Poblenou Parc del Centre del Poblenou\nSón més de cinc hectàrees de verd, on predomina la vegetació autòctona mediterrània, que comparteix espai amb àrees temàtiques i amb l'avantguardisme del seu disseny, obra de l'arquitecte francès Jean Nouvel. És un espai espectacular on cada element vegetal o del mobiliari urbà compleix una doble funció pràctica i decorativa. Un exemple són els punts de llum de diferent tipologia, que, sàviament integrats en els espais, no solament realcen el disseny i la vegetació, sinó que són, ells mateixos, motiu d’admiració, ja sigui en forma de peveters, perxes o boles metàl·liques deixades a terra. Peveters que són testos per a plantes i altres jardineres verticals originals contribueixen a donar caràcter al recinte.\nBiodiversitatLa vegetació és la gran protagonista d’aquest parc. Només arribar-hi, es pot veure que el seu perímetre està aïllat de l’exterior per una tanca de buguenvíl·lees. Hi predomina la vegetació autòctona mediterrània, que afavoreix la correcta aclimatació de les espècies. Hi ha uns 1.000 arbres, a més de 35 palmeres, més de 5.000 arbustos i una xifra similar de cactus i plantes suculentes, així com gairebé 11.000 plantes enfiladisses, sense oblidar les més de 1.400 plantes herbàcies i les 48 espècies aromàtiques diferents que perfumen el parc. La vegetació ha d’exercir de sostre natural del parc, que deixarà passar la llum.\nPaisatgisme i dissenyEntre les zones més sorprenents hi ha el Cràter-pou del món, un camí en forma d’espiral envoltat de flors, majoritàriament buguenvíl·lees, que simula un cràter. O Nius i pous dels cels: els nius són espais que conviden al repòs, amb enfiladisses que fan de tapís, i els pous del cel, unes estructures metàl·liques amb malla recobertes de flors i lianes.\nArt i arquitecturaDisposa d’un dispositiu d’emmagatzematge i tractament d’aigües que garanteix el reg a tots els punts del parc a través d’un sistema de degoteig amb aigua freàtica. Mitjançant aquest sistema, cada planta rep la quantitat d’aigua que necessita per al seu desenvolupament.\nLocalitzacióInformació\tGoogle Maps | Street viewAdreça:Av Diagonal, 130Districte:Sant MartíBarri:Provençals del PoblenouCodi postal:08018Població:BarcelonaCom s’hi va\nTitularitat: Centre públicHorarisPeríodeDiesHoresObservacionsDe l'1 de novembre, al 31 de marçTots els diesde 10:00h a 19:00hHora de tancamentaproximada,en funció de l'horari solar (tanquen quan es fa fosc, al capvespre)De l'1 d'abril, al 31 d'octubreTots els diesde 10:00h a 21:00hSeccions d'aquest equipamentTaules de Ping-PongÀrea d'Esbarjo per a GossosÀrea de Joc Infantil\nAdreçaAv Diagonal, 130TelèfonTelèfon: 010 Comparteix aquest contingut


Ràdio Valira | El Govern aprova el projecte de reforma de la Funció Pública amb la jornada de 40 hores i el canvi de triennis a quinquennis\nEl Govern aprova el projecte de reforma de la Funció Pública amb la jornada de 40 hores i el canvi de triennis a quinquennis\nTot i que els tres representants sindicals membres de la comissió consultiva de la Funció Pública l’han rebutjat, el Govern ha aprovat el projecte de llei de reforma de la Funció Pública, un text que ja pot passar a tràmit parlamentari. Aquest dilluns, quatre dels tres membres de la comissió consultiva han format l’informe preceptiu sobre la llei, i aquest dimecres el consell de ministres ha donat el vistiplau al projecte legislatiu. La ministra de Funció Pública i Reforma de l’Administració, Eva Descarrega, ha especificat que “la comissió consultiva no és una taula de negociació sindical” i que hi havia “unes línies vermelles” que cap de les dues parts (representants de l’administració i dels sindicats de treballadors) no estaven disposades a traspassar. Finalment, amb quatre vots contra tres, ha prosperat la proposta de reforma de l’executiu.\nDescarrega ha puntualitzat que s’han acceptat diverses propostes dels sindicats, però ha lamentat que aquests hagin volgut “obstaculitzar” el tràmit parlamentari de la llei. “Hi ha hagut diàleg, però alguns punts eren innegociables”, ha conclòs. Els punts que per al Govern no admetien discussió han estat la jornada laboral de 40 hores setmanals, que els sindicats volien rebaixar a 35 hores, i el canvi de triennis a quinquennis. Descarrega ha defensat un model de funció pública “sostenible”, i ha afegit que el personal de l’administració tindrà l’oportunitat de desenvolupar una carrera professional horitzontal (es desplegarà un reglament al respecte) i, a més, cobrar incentius. “Premiem el treball, el talent i la fidelitat, no només l’antiguitat”, ha deixat clar. La ministra ha assegurat que no s’ha exercit cap pressió a cap membre de la comissió consultiva perquè firmés l’informe preceptiu (que prosperava amb els vots favorables de la majoria simple) i ha negat que la llei retalli els drets econòmics i laborals dels treballadors.\nPrecisament, entre les principals novetats, la reforma preveu, per primera vegada, la implantació del model de carrera horitzontal, d’un sistema d’incentius, ofereix noves oportunitats de mobilitat i estableix un pla de formació. El nou model de carrera professional permetrà satisfer les expectatives personals de progressió laboral dins de l’administració, i per ascendir de grau es tindrà en compte l’antiguitat, la formació i l’avaluació de l’acompliment.\nQuant al sistema d’incentius, la reforma vol recompensar els treballadors de manera “més justa”. D’una banda, hi haurà el complement de carrera consolidable, i el complement d’antiguitat, que passa dels triennis als quinquennis mantenint els mateixos imports per afavorir altres complements. Els sindicats acceptaven el canvi a quinquennis si el complement s’incrementava proporcionalment. El complement de productivitat biennal no consolidable es definirà amb una avaluació feta amb les aportacions de tot l’entorn del treballador (superiors, companys i subordinats) per garantir-ne la millor avaluació. En canvi, el complement de reconeixement de la funció directiva, que es cobra si s’ha ocupat el càrrec durant cinc anys o més, s’elimina, i només es percebrà un complement de responsabilitat mentre s’ocupa el càrrec.\nLa mobilitat dels treballadors serà entre administracions, és a dir, que també es podrà optar als comuns. Així, als edictes interns podran concursar per igual el personal dels comuns, de la justícia i de l’administració general. La mobilitat podrà ser voluntària o obligatòria, i en el cas que el funcionari no hi estigui d’acord, els sindicats podran participar al comitè tècnic d’organització i gestió per garantir la transparència de la decisió. Per a les persones que per motius de salut requereixin una adaptació o canvi del lloc de treball, se’ls garantirà el 75% del seu salari, a excepció dels accidents laborals que tindran garantit el 100%.\nAmb la reforma de la llei, s’introdueix la figura del treballador públic de caràcter interí que es regirà per la Llei de la Funció Pública, substituint la figura actual de l’eventual, que es regeix pel Codi de Relacions Laborals i, per tant, tenen condicions diferents a la resta de treballadors.\nQuant a la jornada i l’horari de treball, a més de la jornada de 40 hores, es preveu que a partir dels 61 anys els treballadors del cos general, i a partir dels 56 anys els dels cossos especials, podran reduir la seva jornada laboral, amb la corresponent reducció proporcional de la retribució. Els treballadors de l’administració hauran de mantenir l’exclusivitat, tot i que els que tinguin una jornada a temps parcial sí que ho podran compatibilitzar amb altres feines. Els sindicats demanaven la possibilitat d’allargar la jubilació fins als 70 anys, i Descarrega ha matisat que se’n parlarà amb el grup parlamentari demòcrata.\nDesprés de l’aprovació del projecte de llei per part del consell de ministres, el text es trametrà al Consell General per al seu debat. A més, el ministeri de Funció Pública ha començat a treballar en l’elaboració i la modificació dels reglaments previstos a la llei, d’entrada amb el de la carrera professional.\nhttp://www.radiovalira.ad/radiovalira/wp-content/uploads/2016/04/logo-exp-1.png 0 0 Informatius Ràdio Valira http://www.radiovalira.ad/radiovalira/wp-content/uploads/2016/04/logo-exp-1.png Informatius Ràdio Valira2018-01-11 12:20:492018-01-11 12:20:49El Govern aprova el projecte de reforma de la Funció Pública amb la jornada de 40 hores i el canvi de triennis a quinquennis\nDA preveu tenir el candidat per a les properes eleccions de cara al març Editorial, 11 gener: ‘Són les formes, ministre, les formes’


Balsareny feminitza els Pastorets – Pastorets Balsareny\nBalsareny feminitza els Pastoretsadmin21 de desembre de 2019 8 de març de 2020\nEn Lluquet dels Pastorets de Balsareny tindrà enguany de companya la Rovellona, un personatge pròpiament femení i interpretat per una dona. És una situació insòlita dins el conjunt de representacions que es fan a Catalunya, i que es manté en la línia impulsada l’any passat pel seu nou director, Climent Ribera, de modernitzar la història i d’anar equilibrant l’elenc en qüestió de gènere amb la feminització d’alguns dels protagonistes.\nCom tota la resta, el personatge de la Rovellona està desdoblat, i serà interpretat per Aina Rodríguez i Júlia Pardillo. La Rovellona dels Pastorets de Balsareny «no deixa de ser una noia de pagès, però que reivindica el seu rol», diu Ribera, que d’aquesta manera vol trencar la versió clàssica d’un Lluquet valent i decidit i un Rovelló més poruc «i buscar-los un equilibri», amb una Rovellona «no tan bleda, sinó més transgressora, amb enginy i un punt d’irreverència, però també divertida i que alhora defensa el seu rol de dona».\nCom a director de l’obra, Ribera ja ha fet experiments semblants i de reforç del caràcter femení amb altres personatges. La gran novetat ja va arribar amb la Llucifera, que hi és de fa un temps però l’any passat va agafar protagonisme, i que amb un paper feminitzat «és qui realment manega les cireres de l’infern». També s’ha transformat la Isabeló, «sempre tan submisa i una de les grans damnificades dels Pastorets», que aquí agafa personalitat pròpia, apunta Ribera. I a Balsareny, els pastors Jepó, Joanoi i Anam comparteixen escenari amb la Sara, la Rebeca i la Judit, les cares femenines que els acompanyen en cada funció. […] Reivindica «un canvi de mentalitat».\nRibera no descarta introduir un nou canvi de gènere en algun personatge l’any que ve: «Si ho fem amb els papers joves, també ho podem fer amb els grans», avança sense revelar més detalls. I és que, com a director dels Pastorets de Balsareny, defensa «l’altaveu» que proporcionen l’art i la cultura a la vida real per reivindicar, entre altres coses, «el paper de la dona a nivell social». […]\nS’estrena un nou teló per a un espectacle «més àgil»Més enllà del canvi de gènere del personatge del Rovelló pel de la Rovellona, els Pastorets de Balsareny introduiran enguany altres novetats. D’una banda, renoven el decorat amb l’estrena de dos telons de rompiment que representen la part superior del brancatge dels arbres d’un bosc. «Això ens solucionarà moltes escenes», diu Ribera, que es manté en la línia iniciada l’any passat d’anar buidant peces per guanyar espai a l’escenari, en què «pràcticament tot el pes recau en la il·luminació i la interpretació».\nAixí mateix, s’ha redissenyat la pàgina web i s’ha renovat el cartell anunciador, que substitueix el que hi havia des del 2002, i que representa la nineta de l’ull d’un pastoret que contempla la silueta de dos diables.


Campanya Vacances Estiu 2020: Casal d'estiu per a infants i adolescents de 6 a 12 anys al Casal Infantil La Torre | Guia BCN: agenda d'activitats, directoris i cursos de Barcelona Campanya Vacances Estiu 2020: Casal d'estiu per a infants i adolescents de 6 a 12 anys al Casal Infantil La Torre\nActivitats de vacances adreçades a infants de 5-12 anys, amb l'objectiu de potenciar al màxim les capacitats lúdiques i de relació dels infants mitjançant el joc, tallers i sortides diverses.\nTorns setmanals De dilluns a divendres de 09:00h a 14:00h Entrada general de: 43 €. Places totals per torn: 40\nCasal Infantil La Torre. Inscripcions presencials anul·lades. Contacteu per telèfon, mail o web amb l'entitat organitzadora.\n934 291 021\nCampanya Vacances Estiu 2020: Casal d'estiu per a infants i adolescents de 4 a 12 anys a la Ludoteca ArimelCentre Cívic El CarmelDel 29/06/2020 al 24/07/2020\nCampanya Vacances Estiu 2020: Casal d'estiu per a infants i adolescents de 6 a 14 anys al Casal Infantil La TeixoneraCentre Cívic TeixoneraDel 29/06/2020 al 24/07/2020


Curs formatiu "Practica l’ètica dels serveis socials. Curs d’introducció a l’ètica aplicada a la intervenció social i psicoeducativa" - Social.cat\nL'ètica: l'equilibri dels valors\nL'ètica és un dels aspectes de la intervenció social que cada cop pren més importància, i és per això que els i les professionals de l'acció social han d'estar formats en la culutral i els valors morals presents en el dia a dia de la seva activitat. Per afavorir aquest fet, el Departament d'Acció Social i Ciutadania i el Campus Arnau d'Escala engeguen el "Curs d'introducció a l'ètica aplicada a la intervenció social i psicoeducativa". Es realitzaran deu edicions al llarg del proper 2010, repartits en el territori en funció de la demanda. El termini de preinscripció és el 22 de gener de 2010.\nAquest curs es troba emmarcat dins el Pla de Formació de 2008-2010 del Departament d'Acció Social i Ciutadania. Amb el suport de l'Obra Social de "La Caixa", el Campus Arnau d'Escala també realitzarà cursos a l'estiu del 2010 i un Màster en Ètica Aplicada a la Intervenció Social i Psico-Educativa.\nEl Campus Arnau d'Escala és una fundació de la Universitat de Girona que impulsa, dona suport i realitza accions en matèria de formació, recerca i transferència de coneixement dins l'àmbit de l'atenció social i socio-sanitària centrada en les discapacitats humanes, la salut mental i l'envelliment.


Joan Puigdemont «Putxy» exposa Oblits Efímers al Centre Cultural la Mercè de Girona. – Espai Garum. Espai creatiu per gaudir de l'Art\nEl passat 10 de març Joan Puigdemont «Putxy» va inaugurar la seva exposició «Oblits Efímers» al Centre Cultural la Mercè de Girona.\nEl meu amic Putxy és un tipus curiós. En ple segle XXI, encara que no descarta el digital, segueix emulsionant papers d’aquarel·la per positivar les seves fotografies.\nSegueix dedicant temps i esforços en dinamitzar el món fotogràfic des del seu «llunyà» Olot, a través de la Biennal Fotogràfica (tot un referent internacional) o amb iniciatives noves, com Basaltades (jornades de fotografia contemporània) que se celebraran properament a Castellfollit de la Roca.\nÉs un tipus curiós, perquè el seu tema més recurrent és un homenatge perpetu al cos femení. Un cos que compositivament tracta amb delicadesa, mimant fins a límits que transmeten una atmosfera evocadora de temps passats però, alhora, eterns.\nEn la sèrie Oblits Efímers, Putxy ens mostra espais destruïts i abandonats. Espais on la bellesa, tal com l’entenem, ha desaparegut, però que serveixen de contrast al cos nu creant unes imatges demolidores per la seva simplicitat estètica.\nEls processos químics artesanals que utilitza l’autor en cadascuna de les seves obres ens permet apreciar aquesta cura gairebé obsessiva que podem veure en cadascuna de les sèries realitzades en els últims anys.\n(Fa un any Putxy va exposar la seva sèrie NU-ATS a l’Espai Garum)\nDel 10 de març al 2 d’abril